Tùse Jesus utàppù Olive Tùpù pona.
Yakon wei yattai koꞌlàma iwennappoppù Kaatù yùwùk tak.
Màlàyau kappon yamùk uyàpùppù ipyak,
iweleutappù molopai tok yenupa pàk iwessaꞌmolùkappù.
Law pàk enupannan molopai Pharisee yamùk uya nossan tùtayappù pen pokonpe iwessak lùppù nepùppù.
Tok uya ichalattàppù tamùꞌnawolon kon yemlotopona.
Molopai tok uya Jesus pàk,
“Tiꞌcha,
pùsà nossan wechi tùtayappù pen pokonpe yeposak man.
Law yau màlà Moses uya ina pàk ‘Sàlà kasa iwessak lùppù wànà màlà tàk ke telikkaik,’
tesak.
Tùse yàꞌlà mùkayan nen màlà pàk?”
teppù.
Wa tok uya yekamappoppù màlà yaꞌchitok tùuyaꞌnokon iwinà pe,
italumattàtok pe tùuyaꞌnokon.
Tùse Jesus wepeimappù molopai non menukappù ya temyatù ke.
Tok uya lùppù tekamappopàtù yau iwàꞌmùssakkappù,
“Tàwà ànùꞌlà imakuyi pùn wapiya kulu tàk yenuꞌmai ipona,”
teppù ya tok pàk.
Wate tùpo iweleutatukkappù molopai non menukappù ya.
Yetasak tùuyaꞌnokon yau tok wessaꞌmolùkappù tùutà kon pàk tewin pàk,
wapiya eke ton utàppù Jesus neken nen uchi tùnànse nossan pokonpe.
Jesus weꞌwuluukappù,
“Nossan,
iꞌnai mùkyamlo?
Ànùꞌlà naꞌ atalumattà woton pùla nai?”
teppù ya ipàk.
Nossan uya yeikuppù,
“Kane,
Uyepulu,
ànùꞌlà pùla man,”
tukaik.
Jesus uya ipàk,
“Iulà uya nàlà atalumattà pen sàlà.
Itàkà molopai kemakuimatukkai,”
teppù.]